NaiveNeuron/SloPal huggingface dataset:
Hrušovský, Pavol, podpredseda NR SR (2011-09-14):
Hlasujeme o návrhu. (Hlasovanie.)137 prítomných, 78 za, 59 sa zdržalo. Návrh sme schválili. Nech sa páči, pán poslanec, môžete predkladať ďalšie návrhy.
Číž, Miroslav, podpredseda NR SR (2015-05-14):
Ďakujem. Kolegyne, kolegovia, teraz sa pýtam, kto sa do rozpravy k písomným odpovediam na interpelácie hlási ústne? Pokiaľ nikto, kolegyne, kolegovia, uzatváram rozpravu. Pýtam sa ešte, či sa k niektorým vystúpeniam pánov poslancov chce vyjadriť niektorý člen vlády? Pokiaľ nie, tak mi dovoľte prerušiť rokovanie o tomto bode a hlasovať o uznesení budeme v rámci štandardných hlasovaní o 17.00 hodine. Teraz mi dovoľte otvoriť bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Tiež vám chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady. Písomne sa do rozpravy v bode interpelácií prihlásili páni poslanci Mikuláš Huba, Ján Mičovský, Martin Poliačik, Alojz Hlina a pán kolega z KDH, len neviem to prečítať, Mikloško, pardon, pán poslanec Mikloško. Takže, kolegyne, kolegovia, s procedurálnym návrhom pán poslanec Hlina.
Osuský, Peter, poslanec NR SR (2012-10-26):
Ďakujem pekne. Začnem pánom poslancom Jasaňom, no ak to má platiť, tak už potom by malo platiť to, čo zaznelo v predchádzajúcich vystúpeniach na tému Košice. Zrušme zákon o Košiciach a zrušme zákon o Bratislave, aby ste, ako to bolo pekne ako vo vašom výroku povedané, aby pravidlá neboli iné ako v inej obci. Prosím. Potom ale nechápem, prečo novelizujete zákon, ktorý by podľa vášho výroku nemal vôbec platiť. Kolega Bublavý, hovoríte, že to, čo sa navrhuje, je plne v súlade. Chcete mi tým povedať, implicitne, že 22 rokov tu fungovalo zastupiteľstvo hlavného mesta Slovenskej republiky proti charte európskej samosprávy? Keďže až teraz sa to konečne vraj dostane do súladu? No to mi snáď hovoriť nebudete? A pani primátorka Vaľová, viete, to máte tak, je trošku iné manažovať podnik a je trošku iné manažovať niečo demokratickým spôsobom. V podniku nemá čo existovať demokracia, v podniku sa má fungovať čo najlepšie pre blaho všetkých v tom podniku. Naopak je samozrejmé, že demokratická samospráva je trochu problém. Samozrejme, že to nejde tak, že vyhadzujem šéfov divízií na dlažbu, pretože to a to. To je trošku komplikovanejšie. Ale ak sme sa rozhodli pre demokratickú samosprávu, tak nebudeme používať príklady z manažérstva, lebo to potom môžeme skutočne spraviť, ako som už povedal, zavoláme si Bernankeho. Áno? Čo sa má ten komu čo zodpovedať? Mne bude riešiť finančnú situáciu Bratislavy, je to Američan s obrovskými skúsenosťami. Tak áno, to je manažérsky prístup. Ale o ten sa očividne ani predkladatelia návrhu tak úplne otvorene nesnažia. Takže ak niekto bude hovoriť, že je ten zástupca „oponentom“, no nemyslím si, že by i v Bratislave hrozilo, že by ten ďalší viceprimátor bol taký, čo by storpédoval všetky snaženia.
Pčolinský, Peter, podpredseda NR SR (2022-11-29):
Pani poslankyňa, len upozorňujem, že máte reagovať na predrečníka v rozprave. (Reakcia z pléna.) Ste reagovali na pána Gogu. Ďalší vystupujúci, pán poslanec Saloň.
Galko, Ľubomír, poslanec NR SR (2014-10-30):
Ďakujem pekne, nestihnem asi všetko povedať v tejto faktickej poznámke, tak potom ešte v záverečnom slove. No pán kolega Duchoň, pre mňa je celkom tak prekvapujúce, že aká, taká, aký taký náznak plurality názorov sa zjavuje v SMER-e, alebo vy idete proti vlastnému ministrovi obrany Glváčovi. Neviem, či ste si sedeli na ušiach, keď som rozprával, že sám minister obrany Glváč tento návrh zákona podporuje a je presne v jeho, je presne v intenciách toho, ako sa on dlhodobo vyjadruje, naposledy minulý týždeň, kde povedal, že v rozsahu, v akom to zverejňuje Slovenská informačná služba, tak on s tým nemá žiaden problém. Upozornil by som na nezrovnalosť vo vašom vystúpení, kde ste povedali, že, že aha, že z mojich 17 trestných oznámení, že všetky tieto trestné oznámenia boli zastavené. To nie je pravda. V niektorých boli zahájené aj trestné stíhania. Ja si pamätám na kauzu Partizán a Saratov, tam bolo zahájené trestné stíhanie a bolo tých káuz viacej, takže v tomto prípade zavádzate. Ale pán Duchoň, na IT projekty počas doby, keď ste boli vy štátnym tajomníkom, som trestné oznámenie nedal, zatiaľ. A čo sa týka, čo sa týka ešte toho záveru, ja viem, že vy ako pohrobkovia socialistov by ste veľmi radi zavreli opozícii ústa, aby nemohla rozprávať, ale to, bohužiaľ, na mňa neplatí, ja presne viem, čo sú utajované skutočnosti a presne viem, čo si môžem dovoliť povedať, kde môžem informovať a kde nemôžem. Ďakujem pekne.
M. Číž, podpredseda NR SR: (2007-02-09):
Otváram rozpravu. Chcem vás informovať, že do rozpravy sa písomne prihlásil pán poslanec Köteles László z SMK. Nech sa páči, má slovo.
Kažimír, Peter, podpredseda vlády a minister financií SR (2015-10-01):
Pán poslanec Hraško, moja najobľúbenejšia potravina je kyslá kapusta a nie je na zozname so zníženou sadzbou DPH, čo mi je, čo mi je, samozrejme, ľúto, ale ja si myslím a som presvedčený o tom, že väčšina poslancov Národnej rady bude hlasovať za tento zákon. Už nielen preto, že, za zákon ako celok teraz mám na mysli, už nielen preto, že sú tam tie časti, ktoré významným spôsobom majú pomôcť malým a stredným podnikateľom, hlavne v oblasti stavebníctva, ale aj, aj tým, tým malým firmám, ktoré trpia na druhotnú platobnú neschopnosť. Ale teda aj vďaka tomu, že, že návrh novely zákona obsahuje zoznam potravín so zníženou sadzbou DPH. Som presvedčený, že sa zhodneme na tom, že, dnes väčšinovo, sú tu, samozrejme, aj odlišné názory, ale väčšinou sa zhodneme na tom, že DPH môže mať viac sadzieb, lebo bola tu nejaká paradigma, ktorá väčšinovo v minulosti prevládala. Bol tu proste názor jednotnej sadzby. Dnes cítim, že v politickom spektre je zhoda na tom, že môžu existovať dve sadzby a že je to prospešné pre ľudí. A pevne verím, že ak sa nám všetkým podarí presadiť to, aby zníženie sadzby DPH sa odzrkadlilo aj na, skutočne na cenách a na lepšej životnej úrovni ľudí. To znamená, že budú mať z toho naozaj prospech a nezostane to vo vreckách obchodníkov, že sa k tomu môžeme vrátiť a po vyrovnanom rozpočte budeme tento zoznam rozšíriť. Ďakujem. (Potlesk.)
Dostál, Ondrej, poslanec NR SR (2020-09-24):
Ďakujem, pán predsedajúci. Pán poslanec Valášek, veľmi dobre ste to povedali, Európska únia sme my. My sme súčasťou Európskej únie. Môžme o Európskej únii diskutovať, môžme mať o Európskej únii rôzne predstavy, môžme svoje záujmy a predstavy v rámci Európskej únie presadzovať. Môžme byť kritickí k pomerom v Európskej únii. Môžme kritizovať veci, ktoré sa nám nepáčia. Môžme navrhovať veci, ako vylepšiť fungovanie Európskej únie. To je úplne normálne. Tak ako keď, keď kritizujeme pomery v štáte, keď sa nám nepáči, ako, ako sa správa aktuálna vláda, alebo pomery, pomery vo svojej obci alebo meste. Je to úplne normálne a prirodzené, keď niekto kritizuje pomery, pomery v Slovenskej republike, nie je protislovenský, z toho dôvodu rovnako, keď niekto kritizuje niektoré aspekty fungovania Európskej únie, nie je protieurópsky z toho dôvodu. To je úplne v poriadku. Ale aj pri tej všetkej polemike, kritike a diskusii by sme nemali zabúdať na to podstatné, že Európska únia sme my, že my patríme do Európskej únie, že naše miesto je v Európskej únii a že je naším strategickým záujmom byť súčasťou Európskej únie, rovnako aby som teda dostal svojej kravate byť súčasťou Severoatlantickej aliancie, lebo to sú v podstate dve strany jednej veľmi podobnej alebo tej istej mince. Ďakujem.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 138, za 113, proti 1, zdržalo sa 22, 2 nehlasovali. Konštatujem, že aj bod 12 bol schválený.
Laššáková, Jana, podpredsedníčka NR SR (2012-06-29):
Pán poslanec Kaník, nech sa páči.
Laššáková, Jana, podpredsedníčka NR SR (2014-07-01):
Ďalej zloží sľub pani poslankyňa Jana Kiššová.
Bugár, Béla, doterajší podpredseda NR SR (2012-04-04):
Marek Maďarič.
Horváth, Zoltán, poslanec NR SR (2010-10-20):
Teraz, prosím, dajte hlasovať o druhom procedurálnom návrhu navrhnutý zákon vrátiť na dopracovanie.
Bugár, Béla, podpredseda NR SR (2019-10-16):
Na vstúpenie pána poslanca s faktickými poznámkami dvaja. Pán poslanec Budaj.
Marcinková, Vladimíra, poslankyňa NR SR (2022-06-15):
Ďakujem veľmi pekne. Chcem povedať, že pri tejto tlači mi nezobralo hlasovanie a vykázalo ma ako ´nehlasoval´. Ďakujem.
Glenda, Tibor, poslanec NR SR (2012-10-26):
Pán predseda, dajte, prosím, hlasovať o návrhu zákona ako o celku.
Grendel, Gábor, podpredseda NR SR (2022-09-22):
Pán poslanec má doplňujúcu otázku. Nech sa páči.
P. Hrušovský, predseda NR SR: (2003-09-22):
(Hlasovanie.) 129 prítomných, 76 za, 37 proti, 16 sa zdržalo. Konštatujem, že vládny návrh zákona o podmienkach premeny niektorých rozpočtových a príspevkových organizácií na neziskové organizácie sme schválili. Teraz poprosím pána poslanca Ďaďu, aby ako poverený spravodajca predniesol návrhy uznesení na vyslovenie súhlasu Národnej rady Slovenskej republiky s Dohodou doplňujúcou Stredoeurópsku dohodu o voľnom obchode, bod, ktorý prerokúvame ako tlač 304. Pán poslanec Ďaďo. V. Ďaďo, poslanec: Ďakujem. Vážený pán predseda, kolegyne, kolegovia, my sme tlač č. 304, 305 a 306 prerokovali v spoločnej zlúčenej správe. Nakoľko v spoločnej zlúčenej správe nedošlo k žiadnym doplňujúcim návrhom, pripomienkam ani návrhom na uznesenie, odporúčam, aby sme však o jednotlivých tlačiach hlasovali samostatne. Z poverenia gestorského výboru odporúčam k tlači 304 prijať návrh na uznesenie nasledovného znenia: Národná rada Slovenskej republiky vyslovuje súhlas s Dohodou doplňujúcou Stredoeurópsku dohodu o voľnom obchode.
V. Veteška, podpredseda NR SR: (2007-03-29):
Pripraví sa pani poslankyňa Belásová.
Daniš, Zoltán, poslanec NR SR (2013-09-20):
Ďakujem, pani predsedajúca. Vážený pán poslanec Kuffa, určite si spomínaš na tú búrlivú diskusiu ešte pred letnou prestávkou, keď sme prakticky hovorili na tému prípravy významných investícií. Spomínam si, že aj ty si sa zapojil tak ako dneska do tej diskusie. A chcel by som aspoň pár poznámok k tejto problematike povedať. Tak ako to predkladateľ uviedol, a nakoniec je to aj v dôvodovej správe presne definované, aj ústava pripúšťa, samozrejme, to vyvlastnenie. A teraz je to sporné, čo je vo verejnom záujme. Pán predkladateľ sa pýta, že keď ide o súkromné investície, sporné, či prakticky to vyhovuje tej definícii. A súčasne si aj ale odpovedal. Hovorí, že pripúšťa, že keď tá investícia donáša nejaké efekty, že je to skutočne pre ten národ niečo žiaduce. Takže tiež to úplne nevylúčil. Chcem povedať jedno, Števo, nie je to také jednoduché, ako to tu sa interpretuje. Totiž nevylučujú sa orgány samosprávy vôbec z tohto aktu. To začína niekde na obci, kde sa všeobecne záväzným nariadením odsúhlasuje územný plán obce, ktorý jasne vymedzuje, kde je zóna bývania, kde sú zóny, prosím ťa pekne, na infraštruktúru, na občiansku vybavenosť, na priemyselnú zónu. Čiže tam to niekde je. Čiže nepredstavujme si, že niekto príde a postaví tu fabriku akurát niekomu na roli. Naopak, dneska je pripravených veľa tých priestorov, veľa priemyselných parkov, ktoré zívajú prázdnotou, a preto si myslím, že skutočne nie je na mieste, a ja rozhodne tento zákon, s dovolením, nepodporím, pretože si myslím, že tá... (Prerušenie vystúpenia časomerom.)
Krajkovič, Mikuláš, poslanec NR SR (2018-03-14):
Teraz pristúpime k hlasovaniu o bode 1 zo spoločnej správy s odporúčaním gestorského výboru neschváliť.
Matovič, Igor, poslanec NR SR (2012-08-01):
Idem od konca. Čiže, pán poslanec Martvoň, pýtate sa, prečo som vtedy nevystupoval, aby tento post obsadzovala odborná verejnosť. No vystupoval som, vy ste tu neboli, tak si pozrite záznam. Vystupoval som aj vtedy, aj vtedy som upozorňoval vtedajšiu vládnu moc, ktorej súčasťou v podstate síce iba do počtu, ale bol som. Ale tá vládna moc pristupovala k nám asi tak ako k opozícii, jednoducho nás nepočúvala a tiež si silou-mocou chcela presadiť svoje. Ale zas nemôžeme teraz, to hovorím aj k pánovi poslancovi Jarjabkovi, buďme spravodliví, ten súčasný zákon umožňuje politickú nomináciu na post šéfa RTVS, ale aj ten predošlý umožňoval de facto politickú nomináciu na post šéfa STV a Slovenského rozhlasu. Takže ak môžem to brať z vašej strany, hoci ste to priamo nepovedali, ale za taký nejaký verejný prísľub, že dobre, že zmení sa zákon tak, aby do budúcna to bola čisto odborná nominácia, ja som veľmi rád. Ale teda neviem, či takto ste to mysleli. Ale ak ste to takto mysleli, ja vám držím všetky palce a my vás určite v tomto podporíme. Akúkoľvek zmenu, ktorá prospeje v prospech odborných nominácií na takýchto postoch, kde vyslovene by to mal byť odborný nominant, lebo zbytočne to potom vnáša sváry medzi koalíciu, opozíciu, jeden druhému si závidíme, že máme svojho riaditeľa RTVS. Ako to je, to je hlúpe, detinské a nepatrí to do demokratickej spoločnosti.
Paška, Pavol, predseda NR SR (2013-06-19):
Ďakujem pekne, pán minister. Pán spravodajca, poprosím vás o informáciu.
Kaník, Ľudovít, poslanec NR SR (2013-12-18):
V mene poslaneckého klubu SDKÚ – DS by som vám taktiež chcel zaželať príjemné prežitie vianočných sviatkov a do budúceho roku viac porozumenia aj pre opozíciu, nielen pohľad cez prizmu politickú, ale hľadanie spoločných riešení tam, kde je to možné a kde to občanom naozaj pomôže a nebude to mať politické súvislosti. Takže stretnime sa oddýchnutí a plní nádeje, že budúci rok bude lepší ako tento. (Potlesk.)
Hlina, Alojz, poslanec NR SR (2023-11-15):
Ďakujem veľmi pekne za reakcie. Asi, však učíme sa celý život, ja som chcel reagovať aj na pánov ministrov, ale to sa mi nepodarilo. Čiže takto im len odkážem, že ďakujem pánovi Tarabovi za to prehlásenie a pánovi Takáčovi, že tiež oceňujem, že vystúpil. Ale naozaj to popieranie, potieranie máte, pôsobí to zle, no, ja, fakt je tam reálne, ja to prečítam, „trvalé popieranie nekalých obchodných praktík v obchode s potravinami“. Viete, naozaj z toho vychádza, ako keby ste vy ich popierali, že existujú. Tak to tam len opravte, že potierať. Lebo treba ich potierať, lebo existujú, hej, no viete, aby sme potom nepovedali, že však ste len robili to, čo ste mali v PVV-čku. A teraz že tú Biedronku a toto mi už príde tak filozofické, hej, že ja mám pocit, že 17. novembra je za chvíľku a 17. novembra sme okrem iného chceli aj trhový mechanizmus, chceli sme teda aj politické, ale aj ekonomické slobody. A k ekonomickým slobodám patrí trh a voľnosť trhu a konkurencia a všetko to, ale trošku mi z toho znelo, som vám chcel, takú zvláštnu, zvláštnu chuť, hej, že teda vám vadí, že príde niekto nový a, a, a pod rúškom ochrany našich, teda ho nejdeme už pomaly pustiť? Viete, ja keby som bol investor a idem na nejaký trh a teraz mi minister odkazuje, že nie som vítaný, no nie som si celkom istý, hej, dajme pozor naozaj. Trhový mechanizmus je o tom, hej, že vytvára možnosti pre hráčov v tom trhovom mechanizme. A oni v ňom uspejú alebo neuspejú. Nemôže minister od katedry buď niekoho privítať, alebo mu odkázať, že nie si vítaný, lebo však my tu máme už svoje porozdeľované. Trh je dobrý, trh je dobrý a konkurencia je dobrá, profituje z toho zákazník. Ďakujem pekne.
Pfundtner, Edita, poslankyňa NR SR (2017-03-28):
Vážený pán predsedajúci, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet, výboru pre kultúru a médiá a výboru pre ľudské práva a národnostné menšiny, ďalej aby za gestorský výbor určila hlasovaním Výbor Národnej rady Slovenskej republiky pre ľudské práva a národnostné menšiny a aby predmetný návrh zákona výbory prerokovali do 5. mája a gestorský výbor do 9. mája 2017.
Poliačik, Martin, poslanec NR SR (2015-01-27):
No ja by som, naopak, potvrdil, že je potrebné vyvíjať lobistické aktivity, ináč by sa toto nestalo (povedané so smiechom), takže kľudne by som podporil zástupcov dotknutých škôl, aby, aby v tom veselo pokračovali pri každej jednej príležitosti, lebo bez toho sa, viete, no nemému dieťaťu ani vlastná mama nerozumie, takže kým sa neozvú, nebudeme vedieť, ale každopádne, Martin, súhlasím. Systémové zmeny nemajú byť nutne o tom, že trčí mu hlava – odťať. Hej, proste niekedy sa nám proste v historickom vývine vytvorí nejaká rôznorodosť a na nej si niekto zažne zakladať. Ja si pamätám, že v Považskej Bystrici bolo gymnázium, obchodná akadémia a potom všetko ostatné, a sú mestá, kde je to, kde je to brané rovnako. Myslím, že Obchodná akadémia v Bystrici dokonca je braná ako pomerne aj kvalitná škola, a to, že sa pýši tým názvom akadémia, jej tiež dodáva nejaký status, preto verím, že to riešenie, ktoré príde či už z poslaneckého klubu, alebo prierezovo z výboru pre školstvo, bude také, že budú nakoniec všetci spokojní. Ďakujem.
Štefunko, Ivan, poslanec NR SR (2023-12-19):
Ďakujem veľmi pekne, pán predsedajúci. Ďakujem, Michal, že si spomenul tie personálne výmeny a špeciálne ma zaujala tá personálna výmena na štátnej ochrane prírody. Je to taký veľký problém, keď strana, ktorá má v logu orla, ktorý je ohrozený druh a vlastne pracuje na tom, aby zmenil proste biodiverzitu v rámci našej prírody a môže sa stať taká vec, že ten orol vymrie a SNS, čo si dá do loga straku alebo dinosaura, alebo že čo bude v tom logu mať? Ja vás prosím v rámci vášho brandingu, milá SNS, chráňte toho orla, nerušte tie lesy, neničte prírodu, aby ste váš branding si zachovali a bol intaktný. Ďakujem. (Potlesk.)
P. Paška, predseda NR SR: (2008-11-06):
(Hlasovanie.) 127 prítomných, 101 za, 1 proti, 22 sa zdržalo, 3 nehlasovali. Tento návrh sme schválili.
Figeľ, Ján, podpredseda NR SR (2015-11-27):
Ďakujem pekne. Nie je to kontroverzia, ja len by som chcel tiež poďakovať a možnože dodať k tomu, čo hovoril pán kolega Viskupič aj pán kolega Mičovský. Nastoľuje sa totalita, demokracia si vyžaduje statočnosť, odvahu, bez toho nebude žiť, nebude rásť, nebude fungovať, a preto potrebujeme odvážnych a statočných občanov, aspoň z väčšiny, ktoré tak v obci, či v štáte, alebo na kontinente môžu riešiť reálne problémy, a nie nastoľovať kvázi riešenia, konečné riešenia, rýchle riešenia, ešte neviem aké, ktoré už na kontinente boli skúšané v mene všelijakých ideológií, a to je celé o výchove a o vzdelávaní, na rozdiel od totality, ktorá je o násilí, tých nepohodlných, nesúhlasiacich, zlikvidujú, deportujú a nejakým spôsobom prenasledujú, utíšia alebo zbavia postavenia a tých už masových potom ovládajú cez propagandu alebo lož. K tomu, že boj nekončí, čo hovorí Janko Mičovský a amnestie pripomenul, áno, Slovensko, žiaľ, aj vďaka SMER-u, žiaľ, aj vďaka SMER-u, som rád, že aspoň pár kolegov to počuje zo SMER-u, je jedinou krajinou v modernej Európe, kde štátna moc amnestovala samu seba zo zločinu, a nechávame to tak. Je to hanba v 21. storočí v slušnej, demokratickej, slobodnej Európe, ktorá má problémov a bude ich mať, ale na rozdiel od iných my sme tento biľag, túto amnestiu zločinu samotnými nositeľmi moci neotvorili alebo nejakým spôsobom neodstránili. Mne je to veľmi ľúto, lebo som čakal, že SMER aspoň v tejto veci prestrihne svoje puto spolupráce s HZDS a Vladimírom Mečiarom.
Šuca, Peter, poslanec NR SR (2011-09-14):
Ďakujem za slovo, pán predsedajúci. Vážený pán minister, snažil som sa robiť si poznámky z toho, čo ste tu rozprávali, urobil som si pár odrážok. Zaujalo ma to, keď ste rozprávali o nejakej frustrácii niekoho, keď vystupuje, tak ja vám musím úprimne povedať, že pre mňa osobne je frustrujúce to, keď slovenskú armádu riadi človek, ktorý v živote nebol na vojne. Potom je pre mňa frustrujúce to, že tu po nás vrieskate, ako keby ste boli minimálne veliteľ čaty. A v konečnom dôsledku tie vaše vystúpenia v pléne Národnej rady pôsobia značne nesúrodo a komicky. Spomenuli ste tu riešenie krízových situácií, povodne, spomínali ste tu bývalého premiéra vlády Slovenskej republiky Roberta Fica, tak rád by som vám pripomenul jednu skutočnosť. Písal sa rok 2010, v tom čase som pôsobil ako prednosta Obvodného úradu v Poprade, keď zalovíte v pamäti, tak viete, že boli povodne, v tom čase sa utopil policajt v Starej Ľubovni a o štvrť na tri ráno bol na Podspádoch, kde potok sa zmenil „na rieku“, kde bola poškodená drevenica, o štvrť na tri ráno v nijakej košeli sociálneho demokrata, s nijakými zlatými hodinkami bol pri mne na moste premiér vlády Slovenskej republiky Robert Fico a podpredseda vlády Slovenskej republiky, v tom čase minister vnútra, Robert Kaliňák. Ďakujem za pozornosť.
Antal, Peter, poslanec NR SR (2016-09-08):
Sľubujem. (Potlesk.)
Hort, Milan, podpredseda NR SR (2010-10-20):
S faktickou poznámkou teraz vystúpi pani poslankyňa Jarmila Tkáčová. Nech sa páči.
P. Hrušovský, podpredseda NR SR: (2002-07-03):
(Hlasovanie.) 119 prítomných, 66 za, 9 proti, 41 sa zdržalo, 3 nehlasovali. Návrh sme schválili. Ďalší návrh, pani poslankyňa.
Janiš, Stanislav, poslanec NR SR (2010-10-22):
Pán podpredseda, aj vám, pán minister, aj kolegovia, sa ospravedlňujem, ale ja som mal dva pozmeňovacie návrhy a jeden som prečítal a druhý som si zabudol na stole a mi to ušlo. Tak sa ospravedlňujem aj pánovi ministrovi, že musel, alebo ďakujem za to, že otvoril rozpravu a dáme do poriadku súlad zákona, kompetenčného zákona, na základe ktorého, ktorý sme schválili minulý týždeň, vyplývajú zmeny aj v tomto návrhu zákona o sociálnom bývaní. Môj pozmeňovací návrh znie: Vládny návrh zákona o dotáciách na rozvoj bývania a o sociálnom bývaní (tlač 49a) sa mení takto: V § 9 ods. 4 sa slová „Ministerstvo hospodárstva a výstavby Slovenskej republiky“ nahrádzajú slovami „Ministerstvo dopravy, výstavby a regionálneho rozvoja Slovenskej republiky“ Po druhé v § 15 ods. 13 sa slová „minister hospodárstva a výstavby Slovenskej republiky“ nahrádzajú slovami „minister dopravy, výstavby a regionálneho rozvoja Slovenskej republiky“. Čo sa týka odôvodnenia 13. októbra sme prijali návrh zákona, kompetenčného zákona 575 o organizácii činnosti vlády a organizácii ústrednej štátnej správy a z tohto zákona vyplynuli zmeny aj v tomto zákone o sociálnom bývaní (tlač 49a). Ten pozmeňovací návrh som teraz predniesol. Ešte raz sa ospravedlňujem aj predsedajúcemu, aj pánovi ministrovi a ďakujem legislatíve, že ma na toto upozornila.
Kuffa, Filip, poslanec NR SR (2023-06-14):
Pani kolegyňa Mierna, viete, kedy sa stanete odborníkom? Nie slovami, ale skutkami. Viete, to je to isté, ako keď vy by ste sa vyhlásili za najlepšiu, primátorka ste, myslím, bola, a že to poviete sami o sebe. To je detto obraz tejto vlády, hej, že ich niekto vyhlasuje alebo oni sami možno seba, že to je vláda odborníkov. No my chceme vidieť najprv skutky, nie slovami. Viete, poviete o sebe, že som najväčší odborník a čo? Toto ste vlastne prezentovali vo svojom príspevku. Tak len na margo toho reagujem, že to je taký istý obraz jak keby ste sama o sebe povedali, že ste, ja neviem, najlepšia odborníčka, najlepšia primátorka. No voľby potom dajú výsledok.
J. Podmanický, poslanec: (2007-03-27):
Ďakujem pekne. (Potlesk.)
Pado, Martin, poslanec NR SR (2011-02-10):
Ďakujem pekne za slovo. Vážený pán podpredseda parlamentu, vážené pani poslankyne, páni poslanci, vážený pán minister, pôvodne som mal dnes vystupovať v záverečnom slove s úplne iným textom, ale som veľmi rád, že môžem povedať niečo úplne iné. S pánom ministrom sme sa dohodli, že treba nájsť kompromisné riešenie a treba upraviť novelu zákona tak, aby bola prospešná pre všetkých občanov, aby ministerstvo vnútra splnilo pre ľudí to, čo sa od neho očakáva. A tak si dovolím navrhnúť, aby sme hlasovanie o tomto bode presunuli na marcovú schôdzu, pán podpredseda, so súhlasom pána ministra, samozrejme. Ďakujem pekne.
Bugár, Béla, podpredseda NR SR (2018-09-20):
Prezentujme sa a hlasujme. (Hlasovanie.) Prítomných 132, za 52, zdržalo sa 80 poslancov. Ani bod 9 zo spoločnej správy sme neschválili. Ďalej.
Verešová, Anna, poslankyňa NR SR (2017-12-07):
Ďakujem, Soňa, že v podstate supluješ ministerstvo práce, sociálnych vecí a rodiny, keď lobuješ alebo keď prichádzaš s pozmeňovacím návrhom, ktorý má sanovať služby krízovej intervencie a ambulantné služby, ktoré ministerstvo v podstate odignorovalo, a pritom je to najdôležitejšia súčasť sociálnych služieb. Takže; pretože je preventívna a bráni nám v podstate potom vylievať viac peňazí, nalievať viac peňazí už do problémov, do služieb, v ktorých hasíme obrovské problémy. Takže vidím, že prichádzaš s konkrétnym návrhom, pozmeňujúcim návrhom, kde chceme hasiť to, čo ministerstvo práce neurobilo. Ďakujem.
Ondruš, Branislav, poslanec NR SR (2011-02-02):
Pán predsedajúci, ďakujem pekne. Pán kolega, ja by som rád zareagoval len k jednému bodu vášho vystúpenia, lebo na tejto schôdzi sa bude o tejto problematike ešte hovoriť. A som pripravený potom aj na obšírnejšie vystúpenie. Vy ste vo svojom vystúpení spomenuli, že došlo k účelovej úprave. A ja musím povedať, že svojím spôsobom máte pravdu, pretože každý zákon spĺňa nejaký účel, každý zákon je reakciou na nejakú skutočnosť alebo na nejaký problém. A z tohto hľadiska naozaj došlo k účelovej novele zákona. Jej účelom bolo reagovať na nejaký nový problém, na nejakú novú skutočnosť, tak ako sa to deje často v mnohých iných prípadoch, napr. keď sa sprísňujú tresty za porušovanie dopravných predpisov, lebo sa reaguje na napr. prílišné porušovanie týchto predpisov, ktoré vedie k ohrozeniu života alebo k ohrozeniu zdravia ľudí. No ja by som vás chcel upozorniť, že aj my sme, samozrejme, a my sme to opakovane zdôrazňovali v čase, keď sme boli vo vláde, prijali túto novelu zákona ako účelovú, ako reakciu na skutočnosť, do ktorej sme sa dostali. A ja v tejto súvislosti si dovolím odcitovať iba jednu vetu z vystúpenia pána Németha v maďarskom parlamente, keď predkladal zákon o dvojakom maďarskom občianstve, keď povedal: „Prostredníctvom dvojakého štátneho občianstva môže vzniknúť takto celomaďarský inštitút, že maďarský štát bude štátom 15-miliónového Maďarska.“ To znamená, my sme prijímali zákonnú normu, ktorá má zabrániť tomu, aby inštitútom dvojakého občianstva maďarského vznikla situácia, že maďarský štát bude štátom 15-miliónového Maďarska.
P. Paška, predseda NR SR: (2008-06-18):
(Hlasovanie.) 139 prítomných, 80 za, 1 proti, 58 sa zdržalo. Body 1 až 13 zo spoločnej správy sme schválili.
Antal, Peter, poslanec NR SR (2018-02-07):
Vážená pani predsedajúca, vážené kolegyne, kolegovia, Národná rada Slovenskej republiky svojím uznesením č. 1033 zo 6. februára 2018 pridelila vládny návrh zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov, ktorým sa menia a dopĺňajú niektoré zákony, na prerokovanie výboru ústavnoprávnemu a Výboru Národnej rady Slovenskej republiky pre pôdohospodárstvo a životné prostredie. Za gestorský určila Výbor Národnej rady pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor svojím uznesením č. 339 zo 6. februára 2018 s vládnym návrhom súhlasil a odporučil ho Národnej rade schváliť s pripomienkou. Výbor Národnej rady pre pôdohospodárstvo, životné prostredie uznesením č. 149 zo 6. februára 2018 s vládnym návrhom zákona súhlasil a odporučil ho Národnej rade schváliť. Gestorský výbor odporúča hlasovať o bodoch spoločnej správy nasledovne: O bode spoločnej správy hlasovať s návrhom gestorského výboru schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade Slovenskej republiky predmetný návrh zákona schváliť s pripomienkou. Spoločná správa výborov Národnej rady Slovenskej republiky o prerokovaní predmetného vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 150 zo 7. februára 2018. V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov. Pani predsedajúca, prosím, otvorte rozpravu.
Hambálek, Augustín, poslanec NR SR (2019-05-20):
Vážený pán predsedajúci, vážené panie kolegyne, vážení páni poslanci, dovoľte mi, aby som z poverenia výboru pre ľudské práva a národnostné menšiny uviedol správu o prerokovaní uvedeného materiálu (tlač 1218) v gestorskom výbore. Predseda Národnej rady Slovenskej republiky pridelil správu o činnosti verejného ochrancu práv na prerokovanie Výboru Národnej rady pre ľudské práva a národnostné menšiny s tým, že výbor podá Národnej rade správu o výsledku prerokovania a návrh na uznesenie Národnej rady. Gestorský výbor v súlade s rozhodnutím predsedu Národnej rady prerokoval správu o činnosti verejného ochranu práv na svojej 54. schôdzi a svojím uznesením č. 125 odporúčal Národnej rade zobrať správu na vedomie. Návrh na uznesenie Národnej rady je v prílohe k tlači 1318a. Pán predsedajúci, skončil som, otvorte, prosím, všeobecnú rozpravu.
M. Číž, podpredseda NR SR: (2008-11-04):
Vážené kolegyne, kolegovia, pristúpime o chvíľu k prerokovaným bodom programu, je to relatívne väčší počet, takže dám ešte päťminútovú prestávku. Poprosím po piatich minútach, aby sme sa stretli a pokračovali by sme hlasovaním. Ďakujem zatiaľ pánovi podpredsedovi a pani spravodajkyni. Dobre? Takže prerušujem rokovanie a vyhlasujem krátku, päťminútovú prestávku. (Prestávka.) (Po prestávke.)
Majorová Garstková, Jana, poslankyňa NR SR (2021-10-06):
Pán Blanár, vidím, že aj vy ste si osvojili slovo krágľovanie. Rovnako podobne ako pán poslanec Pellegrini, ktorý pred časom povedal, ak toto prejde, tak je to opäť len rozviazanie rúk na politické čistky, toto je zákon na ďalšie krágľovanie nepohodlných štátnych úradníkov. Pevne dúfam, že tieto slová, ktoré ste vy dnes povedali, rovnako ako povedal poslanec Pellegrini, že v prípade, ak sa v nejakej, dúfam, že veľmi ďalekej budúcnosti stanete opäť členmi vlády, že si ich zapamätáte. Ak si tu niekto myslí, že sa idú tu robiť nejaké politické čistky, tak to vôbec nie je pravda. A bol by to prvý zákon, ktorý by šiel na rokovanie po zmene vlády. Prieky tu robia viacerí vedúci, ľudia nie sú aktívni, nie sú efektívni, aby konali v prospech občanov. Je tu však množstvo veľmi múdrych a šikovných zamestnancov, ktorí sa určite nemusia báť o svoje miesta. Ďakujem.
Taraba, Tomáš, poslanec NR SR (2022-06-24):
Pán kolega, na rozdiel od vás odvolávanie pána Budaja podporím, a to z troch základných dôvodov. Prvý, myslím si, že sme prišli príliš ďaleko v tom, aby sme chránili všetko naokolo, len nie ľudí a záujmy, áno, aj slovenského napríklad hospodárstva. To, čo sa deje v Envirofonde, že musia slovenské firmy odvádzať obrovské peniaze cez tie emisné povolenky, ktoré, mimochodom, myslím minulý rok stála jedna emisná povolenka 5 euro, teraz je to 95 euro. Tam sú obrovské nadpríjmy, sedia tam na 1,1 mld. euro k dnešnému dňu a zo Slovenska musia odchádzať fabriky, ktoré tu boli 70 rokov, napr. ako je Slovalco v Žiari nad Hronom, ktorý obrovské peniaze investoval do znižovania emisií, do zvýšenia produktivity tým, že majú jednu napríklad z najnižších nákladov na výboru hliníka. A kvôli tomu, že, práve preto, že vyleteli aj kvôli embargám, sankciám, kvôli tejto hlúpej politike, energetickej politike obrovským spôsobom vyleteli ceny energií, tak dnes nedokážu tieto fabriky dočasne prežiť bez toho, aby dostávali z toho Envirofondu, kam platili obrovské príspevky, aby dostali naspäť tie peniaze aspoň z časti nejakej, nejakej podpory. A vy sa prizeráte na to, ako tieto fabriky opúšťajú Slovensko a na druhej strane sa bude dovážať hliník z Číny, kde ho produkujú päťnásobne viac CO2. Tak mi povedzte, čo je toto za ro... racionálnu environmentálnu politiku, že fabriku, ktorá patrí medzi špičku v oblasti ochrany životného prostredia v danom segmente, odtiaľto necháte vyhnať a budeme tu dovážať hliník s päťnásobne väčším vyrobeným CO2. To nedáva žiadnu logiku, toto je proste nelogické.
Benčík, Ján, poslanec NR SR (2022-02-03):
Ďakujem pekne za slovo. Nuž, poslanec Mazurek obvyklým svojím exaltovaným prejavom nám tu porozprával znôšku nezmyslov. Očividne sa pri tom cítil ako nejaký hrdina z Dobšinského rozprávok, ktorý bojuje s dvanásťhlavým drakom, ale v skutočnosti je len malý Miňko, ktorý sa nijako zvlášť neposunul od toho okamihu, keď vrieskal pred hlavnou železničnou stanicou v Bratislave a vyprovokoval útok na bezbrannú ženu a deti. Bojoval so slameným panákom, pretože, pretože téma povinného očkovania momentálne, pokiaľ viem, nie je na stole. Na stole nie je preto, že na ňu neexistuje politická vôľa. Ja osobne by som povinné očkovanie bez váhania podporil. Povinné očkovanie nie je žiadny fašizmus. Povinné očkovanie je nástroj, ktorý vo svete zachránil milióny ľudských životov. A ja sa čudujem teda trochu, pán doktor, aj vám, že sa prepožičiate na takú, takúto záležitosť, pretože nikto nepopiera, že očkovanie – ako konečne každý liek – prináša aj určité riziká, dokonca aj fatálne riziká, ktoré môžu skončiť aj exitom, no ale ten nepomer je predsa zrejmý. Mazurek tu spomínal, že on pozná toho a oného, ktorý po vakcinácii mal problémy a bol prevezený tam a tam. Nuž ale pozná aj 17 896 obetí, ktorí tu, prosím vás, podľahli covidu? Veď to sú úplné nezmysly na úrovni povier, ktoré sa tu šírili pri epidémii cholery pred pomaly dvesto rokmi. Na hanbu, pán Mazurek!
Petruchová, Silvia, poslankyňa NR SR (2016-04-21):
Aha, ďakujem za slovo. Pán podpredseda Bugár, ja som si vás vždy ako politika veľmi vážila. Vždy som obdivovala, ako dôstojne dokážete čeliť rôznym útokom počas tých dlhých rokov, čo ste v politike. Veľmi by som si želala, keby ste teraz znovu nezatvárali dvere, pretože si myslím, že týmto spôsobom oslabujete možno vládu, pretože ešte stále možno vkladáme do vás nádeje niektorí. A viete, ja som napríklad pána Matoviča predtým nepoznala a mala som naňho rovnaký názor ako väčšina ľudí, že je to iba človek, ktorý vykrikuje, ale odkedy ho poznám, tak viem, že vykrikuje preto, že nemá inú možnosť, ako povedať svoj názor. Pokiaľ je v opozícii, tak jednoducho nemá inú možnosť. Naozaj by som bola rada, keby ste možno si našli ten čas a vy dvaja si to medzi sebou vydiskutovali a nevnášali to na takto verejne. Naozaj vás o to prosím, nie je to, je to, samozrejme, na vás ale, ale. Ďakujem.
Vaľová, Jana, poslankyňa NR SR (2016-10-19):
Ďakujem veľmi pekne, pán podpredseda. V rozprave vystúpili šiesti poslanci. Jeden pán poslanec, pán Mihál, podal procedurálny návrh vrátiť návrh zákona navrhovateľovi na prepracovanie. Prosím, aby ste o tomto návrhu zákona dali hlasovať.
J. Ivančo, poslanec: (2006-12-07):
Osobitne chcem upozorniť na časť vystúpenia, kde pán poslanec uviedol potreby finančných zdrojov na dostavbu cestnej infraštruktúry, ale aj na dostavbu takých stavieb, ktoré sú kompletne pripravené z hľadiska stavebnej dokumentácie, a bolo by skutočne škoda, že by sa práca mnohých odborníkov nevyužila, aby tieto dokumenty pripravené a ukončené v stavebnom konaní vlastne takto prepadli a bolo by ich treba robiť nanovo. Vážené panie poslankyne, páni poslanci, skutočne dovoľte mi, hlavne poslancov z regiónu Stropkova, Svidníka, Humenného a ďalších, vyzvať vás, aby ste podporili tento pozmeňujúci návrh a vyjadrili ste tak aj svoj záujem o rozvoj týchto regiónov. Som presvedčený o tom, že poslanci vládnej koalície dvihnú ruku za dobudovanie obchvatu Svidníka. Ďakujem pekne.
Laššáková, Jana, podpredsedníčka NR SR (2014-04-01):
Pán poslanec Galko, nech sa páči.
Paška, Pavol, predseda NR SR (2012-10-25):
Prepáčte, pán spravodajca, ale, dámy a páni, ideme hlasovať. Nech sa páči, pán spravodajca .
Vargovčák, Marek, poslanec NR SR (2010-12-14):
Teraz budeme hlasovať o návrhoch zo spoločnej správy, ktoré boli vyňaté na osobitné hlasovanie, teda o bodoch 7, 9, 15 a 17. Gestorský výbor ich odporúčal schváliť. Upozorňujem však, že v rozprave bol podaný návrh, ktorý tieto návrhy vylepšuje.
J. Berényi, poslanec: (2008-02-15):
Ide o ustanovenie upravujúce postavenie registrovaného úradu, teda ministerstva výstavby a regionálneho rozvoja. Úlohou registrovaného úradu v zmysle § 31 navrhovaného zákona je predovšetkým viesť register zoskupení a vykonávať dohľad nad ich činnosťou. Udeľovanie súhlasu s členstvom v zoskupení mimo územia Slovenskej republiky, ako to určuje návrh, namiesto jednoduchého vedenia evidencie o členstve ide nad rámec tých kompetencií, ktoré predmetné nariadenie Európskej únie pripisuje príslušným štátnym inštitúciám, v našom prípade registrovanému úradu. V tomto nariadení je totiž zakotvená možnosť, aby štátne orgány vyžadovali od právnickej osoby prípadné vystúpenie zo zoskupenia, ktoré vykonáva činnosti v rozpore s verejným záujmom tohto členského štátu, ale neobsahuje, opakujem, neobsahuje právo členského štátu zakázať vstup právnickej osoby do zoskupenia mimo územia Slovenskej republiky. Preto si myslíme, že podmienenie členstva súhlasom registrovaného úradu je nadbytočné a neopodstatnené. Ak by mal registrovaný úrad dávať súhlas s členstvom v zoskupení mimo územia Slovenskej republiky, znamenalo by to umožnenie subjektívneho rozhodovania o členstve, zbytočnú byrokratizáciu mechanizmu, ktorý bol vytvorený práve kvôli spružneniu cezhraničnej spolupráce, ale aj možné spolitizovanie prípadného rozhodnutia. Navyše z návrhu zákona nie je celkom jasné, akej právnej nápravy sa môže dotknutá právnická osoba dožadovať, ak registrovaný úrad – ministerstvo výstavby a regionálneho rozvoja nevydá súhlas so vstupom do zoskupenia mimo územia Slovenskej republiky. Požiadavka udeľovania súhlasu nemá opodstatnenie ani vzhľadom na doterajšie skúsenosti z oblasti cezhraničnej spolupráce a euroregionálnych aktivít, pretože neexistuje ani jeden prípad, neexistuje ani jeden prípad, kedy by slovenské štátne orgány mali obavy alebo výhrady k cezhraničným aktivitám slovenských právnických osôb. Preto, vážené kolegyne a kolegovia, spolu so 17 poslancami Národnej rady Slovenskej republiky podávam nasledujúci pozmeňujúci návrh, v § 31 ods. 2 písmeno c) znie: „registrovaný úrad prijíma oznámenia o členstve právnických osôb v zoskupení založenom na území členského štátu Európskej únie mimo územia Slovenskej republiky“. Prosím vás o podporu tohto návrhu. Ďakujem pekne.
Bugár Béla, podpredseda NR SR (2016-04-26):
Páni poslanci.
Svrček, Miloš, poslanec NR SR (2021-10-27):
Ďakujem pekne za slovo. Áno, to, jedna vec bolo rokovanie výborov, kde sme si vyhodnocovali vzájomné pripomienky. Tam boli predložené aj niektoré návrhy, ale po zasadnutí výborov ešte prebiehali rokovania. Spomínal to aj môj kolega predrečník pán poslanec Kazda, že sme mali viacero rokovaní s príslušnými rezortmi, takže práve z toho dôvodu vzišli aj výsledky z týchto pozmeňujúcich návrhov, takže z toho dôvodu boli prečítané. Ďakujem.
Hajšelová, Petra, poslankyňa NR SR (2020-06-04):
Pán predsedajúci, ďakujem za slovo. Pán poslanec, hovorili ste, že sme sľubovali zmenu. Áno, máte pravdu, túto zmenu sme sľubovali. Ja si uvedomujem, že vy ste boli naučený z minulých vlád, že na mene generálneho prokurátora sa vláda dohadovala za zatvorenými dverami, a poslanci, teda dohodli sa poslanci, koho navrhnú. Vláda sa dohodla za zatvorenými dverami, koho budete voliť, a vy ste len poslušne stláčali gombíky. O morálnom kredite bývalých generálnych prokurátorov už tu bolo v pléne povedané teda dosť a ja sa nebudem opakovať. Takže áno, prinášame sľubovanú zmenu, a práve preto navrhujeme, aby túto možnosť nemali len poslanci, navrhnúť kandidáta na generálneho prokurátora, ale aj ostatné subjekty uvedené v návrhu, aby bolo potrebné verejné vypočutie a následné hlasovanie poslancov podľa vlastného svedomia a presvedčenia. Zároveň ste členom strany SMER a uvádzate, že presadzujete politiku „padni, komu padni“. To nemyslíte vážne? Však všetci my, ako aj verejnosť mala možnosť za dlhé roky vášho vládnutia „padni, komu padni“ vidieť v reálnom živote. Ďakujem. (Potlesk.)
Grendel, Gábor, podpredseda NR SR (2022-06-16):
S reakciou na faktické poznámky vystúpi pán podpredseda Blanár a potom sa do rozpravy hlási pán spravodajca.
Hrnčiar, Andrej, podpredseda NR SR (2017-03-30):
Pán poslanec, len sa chcem opýtať v zmysle rokovacieho poriadku, že procedurálne...
Laurenčík, Milan, podpredseda NR SR (2021-12-14):
Ďakujem, pán poslanec. (Potlesk.) Prosím, zaujmite miesto pre spravodajcu. Prosím kľud v sále. (Ruch v sále.) Otváram rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Tak tlieskate a nehlásite sa do rozpravy. Konštatujem, že nikto, vyhlasujem rozpravu za skončenú. Pýtam sa spoločného spravodajcu, či chce zaujať stanovisko, zrejme nie, keď rozprava neprebehla, a pýtam sa, pán spoločný spravodajca, či môžeme pristúpiť k hlasovaniu v druhom čítaní. (Hlasovanie o zákone z 25. novembra 2021, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 819.)
Laššáková, Jana, podpredsedníčka NR SR (2014-10-29):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som dostala písomné prihlášky dvoch pánov poslancov, pán poslanec Jozef Mikloško a pán poslanec Viskupič sa hlásia písomne do rozpravy. Nech sa páči, pán poslanec Mikloško, máte slovo.
P. Hrušovský, podpredseda NR SR: (2001-09-11):
R. Hofbauer, poslanec: V prvom rade by som tu čakal v rámci vystúpenia pána poslanca Tkáča, aby tu vôbec boli prítomní tí členovia vlády, ktorých sa tie prenosy kompetencií týkajú. Ako je to možné, že tu nesedí ministerka financií, minister dopravy, ako to, že tu nie je minister hospodárstva, ale predovšetkým minister práce, sociálnych vecí a rodiny, minister zdravotníctva, školstva, výstavby, životného prostredia, kultúry? To týchto členov vlády absolútne nezaujíma, o čom sa tu rokuje? Myslím, že málokedy som v živote videl tak sa nudiť súčasného ministra vnútra Ivana Šimka, ktorý tam s námahou potláčal driemanie, a pani ministerka Machová pri príchode pána poslanca Tkáča jednoducho sa zdvihla a odišla, pretože sa tu nudila už aj predtým a dočítala zdrap papiera, ktorý mala pred sebou, tak čo by tu sedela. Dámy a páni, táto vládna koalícia nechce reformu a ani ju nechce uskutočniť. Táto vládna koalícia sa potrebuje s chvatom zbaviť zodpovednosti za ekonomickú, sociálnu a spoločenskú demoláciu štátu. A chce to bianko preniesť na obce a bianko preniesť na veľké územné celky. Takže tento postup je úplne čitateľný a úplne zreteľný. Vy ste sa ako koalícia nechali vmanévrovať do tejto situácie pod údajným tlakom maďarskej koalície, čo je blbosť, pretože vystúpením maďarskej koalície vaša uznášaniaschopnosť sa nijako neznižuje. Odpadlo by 15 poslancov z vládnej koalície – no a čo? Prestali by ste byť uznášaniaschopní? Takže nemaľujme si tu hýle na plot o tom, že tu ide o nejaké skrátené legislatívne rokovanie z dôvodu naliehavosti. Vy sa potrebujete pred budúcim rokom, rokom volieb, jednoducho s chvatom zbaviť z ministerstiev tých zodpovedností a kompetencií, ktorých ste sa zmocnili a ktoré ste prešustrovali, pretože za sebou zanechávate spúšť. Takto prenesiete túto spúšť na kraje a obce.
Hort, Milan, podpredseda NR SR (2010-09-08):
Ďakujem pekne, pán spravodajca. Otváram rozpravu o tomto bode programu. Ani tu nevidím žiadnu písomnú prihlášku, a tak sa pýtam, kto sa hlási do rozpravy ústne? Nikto. Uzatváram možnosť prihlásiť sa do rozpravy. Vyhlasujem rozpravu za skončenú a prerušujem rokovanie o tomto bode programu. A teraz pristúpime k rokovaniu o návrhu záverečného účtu verejnej správy Slovenskej republiky za rok 2009 . Návrh má tlač č. 18 a spoločná správa výborov má tlač č. 18a. Stanovisko Najvyššieho kontrolného úradu Slovenskej republiky máte pod tlačou 33. Návrh záverečného účtu uvedie podpredseda vlády a minister financií SR Ivan Mikloš, ktorému týmto dávam slovo. Nech sa páči.
Kuriak, Milan, poslanec NR SR (2023-06-23):
Tak, vráťte mi trošku času, ak... ak môžem poprosiť.
Brocka, Július, poslanec NR SR (2015-12-01):
Áno, ďakujem pekne pani poslankyni Šipošovej aj pánovi poslancovi Viskupičovi, aj pánovi poslancovi Kaníkovi za vlastne súhlas alebo podporné stanovisko k môjmu vystúpeniu. Vlastne odpovedali aj na reakciu pána Martvoňa. A ja neviem, čo pána poslanca Martvoňa na mojom vystúpení tak podráždilo alebo vytočilo. Najskôr ten alobal, ten Jánošov alobal, to som si všimol, že na to je veľmi citlivý. A súhlasím, máte pravdu, pán Martvoň, v tom, že nie som odborník na vnútorné pomery v strane SMER ani neviem, či vás v strane SMER dajú na kandidátku. Ja by som vás na ňu nedal.
Paška, Pavol, predseda NR SR (2014-05-28):
(Hlasovanie.) 136 prítomných, 57 za, 69 proti, 10 sa zdržalo. Ani tento návrh sme neschválili.
M. Číž, podpredseda NR SR: (2007-09-20):
Takže vystúpením pána poslanca Urbániho vystúpili tí poslanci, ktorí sa prihlásili písomne. Teraz sa pýtam, ktorí z poslancov sa k písomným odpovediam členov vlády chcú vyjadriť ústne. Poslanci Lipšic Daniel. A kto ešte? Pani poslankyňa Sárközy, pravdepodobne, podľa zdvihnutej ruky. Skúste vytiahnuť a zastrčiť kartu. (Hlasy z pléna.) Teraz sme, pani poslankyňa, v písomných odpovediach členov vlády. Bod interpelácie je ďalší, keď tento vykonáme. Takže ústne sa do rozpravy k písomným odpovediam členov vlády hlásia poslanci Lipšic, pani poslankyňa Sárközy. Hlási sa ešte niekto? Pokiaľ nie, uzatváram možnosť prihlásiť sa písomne do rozpravy. A slovo odovzdávam poslancovi Lipšicovi.
Blanár, Juraj, podpredseda NR SR (2023-06-15):
Ďakujem, pani podpredsedníčka. Teraz poprosím povereného člena výboru pre pôdohospodárstvo a životné prostredie, samotného pána predsedu Jaroslava Karahutu, aby nás informoval o výsledku rokovania o tomto skrátenom legislatívnom konaní vo výbore. 	Nech sa páči, pán predseda Karahuta.
P. Osuský, poslanec: (2002-05-24):
Samozrejme, podľa mňa primárnym východiskom ráznych a jasných a už konečne niekam smerujúcich krokov v zdravotníctve a v jeho reforme je politická odvaha. Treba otvorene povedať, že žiadne vládnuce zoskupenie od vzniku Slovenskej republiky túto odvahu nenabralo. Podľa mňa jedným z takých odrazových bodov do takejto reformy je teda napr. i úprava ústavy. Len pre historické rozpomenutie uvediem, že keď sme sa s kolegom Tatárom pokúsili zbaviť ústavu vedomých klamstiev, tak sme v tomto bode získali pamätných 26 hlasov, ktoré podporili myšlienku, že ústava nemá klamať a nemá maľovať naružovo veci, ktoré ešte dlhé roky nebudú ružovo ani približne vyzerať. Samozrejme, veľmi správne povedal kolega Finďo, pretože do vecí vidí a žije vo veciach zdravotníctva tak ako každý hádam lekár, že sa všetko jednoducho akokoľvek odvádza alebo odvodzuje o. i. i od starého Karola Marxa, ktorý hovoril o základni a o nadstavbe. Jednoducho, krajina, ktorej národný produkt na obyvateľa je pätinou či šestinou, či sedminou krajiny vyspelej, ale ktorej nemocnica potrebuje do svojho komputerového tomografu náhradnú súčiastku, ktorá stojí presne tie isté peniaze v Londýne ako v Bratislave, nemôže dlhodobo sa tváriť, že to bude také isté. Ak nenaberieme odvahu povedať ľudu, že takto to je a tak stojíme všetci, tak, samozrejme, akékoľvek liatie peňazí do prepadliska bude naďalej len liatím peňazí do prepadliska.
Laššáková, Jana, podpredsedníčka NR SR (2014-07-09):
Na vystúpenie pani poslankyne tri faktické poznámky. Pán poslanec Hlina, pani podpredsedníčka Jurinová, pán poslanec Jarjabek. Končím možnosť prihlásiť sa s faktickými poznámkami. Nech sa páči, pán poslanec Hlina.